CELEX: 32013D0809
Language: hr
Date: 2013-12-06 00:00:00
Title: 2013/809/EU: Odluka Vijeća od 6. prosinca 2013. o utvrđivanju stajališta Europske unije na Deveta ministarska konferencija Svjetske trgovinske organizacije u pogledu sigurnosti hrane, upravljanja tarifnim kvotama i mehanizma praćenja

31.12.2013   
            
            
               HR
            
            
               Službeni list Europske unije
            
            
               L 355/89
            
         ODLUKA VIJEĆA
   od 6. prosinca 2013.
   o utvrđivanju stajališta Europske unije na Deveta ministarska konferencija Svjetske trgovinske organizacije u pogledu sigurnosti hrane, upravljanja tarifnim kvotama i mehanizma praćenja
   (2013/809/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4., u vezi s člankom 218. stavkom 9.,
   uzimajući u obzir prijedlog Europske komisije,
   budući da:
   
               (1)
            
            
               Funkcioniranje i postupno jačanje višestranog trgovinskog sustava od ključne je važnosti za Europsku uniju, koja je svjesna potrebe za napretkom u krugu pregovora iz Dohe o višestranoj trgovini. Neophodan napredak k tom cilju ostvaren je uspješnim ishodom Deveta ministarska konferencija Svjetske trgovinske organizacije (WTO).
            
         
               (2)
            
            
               Razvoj je glavna tema kruga multilateralnih pregovora o trgovini iz Dohe. Glavno vijeće WTO-a na sastanku 31. srpnja 2002. odobrilo je preporuku s posebnog zasjedanja Odbora za trgovinu i razvoj (CTD) o uspostavljanju mehanizma praćenja za poseban i drugačiji tretman. Cilj je takvog mehanizma praćenja doprinos lakšoj integraciji najmanje razvijenih članica WTO-a i članica WTO-a u razvoju u višestrani trgovinski sustav.
            
         
               (3)
            
            
               Djelotvorno upravljanje tarifnim kvotama i transparentnost u njihovoj uporabi ključni su kako bi se osiguralo da se obveze u pogledu pristupa tržištu poljoprivrednih proizvoda iz prethodnog kruga pregovora iz Urugvaja provedu na pravilan način. Pregovori vođeni u WTO-u tijekom 2013. dali su mogućnost članicama WTO-a da postignu sporazum o provedbi mehanizma upravljanja tarifnim kvotama, koji obuhvaća odredbe o transparentnosti i mehanizam za nedovoljno ispunjavanje kvota.
            
         
               (4)
            
            
               Članice WTO-a trebale bi biti sposobne provesti potrebne programe u svrhu osiguranja hrane u skladu s pravilima WTO-a, uključujući držanje robnih zaliha. Programi držanja robnih zaliha u svrhu osiguranja hrane moraju ispuniti posebne uvjete koje su usuglasile članice WTO-a kako se ne bi ometala međunarodna trgovina. Pregovori vođeni u WTO-u tijekom 2013. omogućili su članicama WTO-a pronalazak odgovarajućeg rješenja za programe koje provode zemlje u razvoju u obliku razumijevanja među članicama kako ti programi ne bi bili izloženi izazovima tijekom određenog razdoblja, uz uvjet da ispunjavaju određene uvjete (klauzula „dužnog suzdržavanja”).
            
         
               (5)
            
            
               Primjereno je stoga utvrditi stajalište koje treba zauzeti Europska unija u okviru Deveta ministarska konferencija WTO-a u pogledu u pogledu sigurnosti hrane, upravljanja tarifnim kvotama i mehanizma praćenja,
            
         DONIJELO JE OVU ODLUKU:
   Članak 1.
   Stajalište je Europske unije u okviru Devete ministarske konferencije Svjetske trgovinske organizacije u pogledu sigurnosti hrane, upravljanja tarifnim kvotama i mehanizma praćenja da podržava donošenje slijedećih nacrta odluka WTO-a:
   
               —
            
            
               sigurnost hrane WT/MIN(13)/W/10
            
         
               —
            
            
               tarifne kvote WT/MIN(13)/W/11
            
         
               —
            
            
               mehanizam praćenja WT/MIN(13)/W/17
            
         od strane Devete ministarske konferencije.
   Članak 2.
   Ova odluka stupa na snagu na dan donošenja.
   
      Sastavljeno u Bruxellesu 6. prosinca 2013.
      
         
            Za Vijeće
         
         
            Predsjednik
         
         D. BARAKAUSKAS